Държавен вестник, бр. 56, 2010 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  56
§ 2. Контролът по изпълнението на наред­
бата се осъществява от Изпълнителна агенция 
„Медицински одит“, регионалните центрове по 
здравеопазване и органите на управление на 
лечебните заведения. 
§ 3. Тази наредба се издава на основание 
чл. 6, ал. 1 от Закона за лечебните заведения.
Министър: А.-М. Борисова
Приложение
към член единствен, ал. 1
МЕДИЦИНСКИ СТАНДАРТ
„ГАСТРОЕНТЕРОЛОГИЯ“
А. Общи положения 
1. Гастроентерологичните заболявания са едни 
от най-честите в ежедневната клинична практика. 
2. Към клиничната специалност гастроентеро­
логия се включват и ендоскопските методи (диаг­
ностични и интервенционални) и абдоминалната 
ехография (Доплер, контраст, инвазивни процедури 
под ултразвуков контрол).
3. Стандартът по гастроентерология определя 
обема дейности, които се обезпечават от лекари 
с призната специалност по гастроентерология, 
овладени техники и налична апаратура.
Б. Определение
І. Медицинската специалност гастроентероло­
гия включва: 
1. Диагностика и специализирано лечение на 
заболяванията на гастроинтестиналния тракт (хра­
нопровод, стомах, тънки и дебели черва), черния 
дроб, жлъчната система, панкреаса, перитонеума 
и ретроперитонеума. 
2. Проследяване ефективността на приложената 
терапия.
3. Извършване на профилактични дейности.
4. Определяне и степенуване късните последици 
на гастроентерологичните болести.
5. Онкологичните заболявания на посочените 
органи. 
6. Интегриране с два основни диагностично-
лечебни метода: ендоскопията и абдоминалната 
ехография.
7. За осъществяване на диагностична и те­
рапевтична прецизност взаимодействие с други 
специалности – клинична лаборатория, образна 
диагностика, микробиология, вирусология, кли­
нична имунология, обща и клинична патология, 
медицинска генетика и други. 
8. Тъй като предмет на дейност на гастроенте­
рологията са много органи и системи в организма, 
тя заема значимо място в сферата на корелатив­
ната патология.
ІІ. Медицинските изисквания по гастроентеро­
логия регламентират:
1. Структурата на гастроентерологичната помощ.
2. Човешките ресурси.
3. Оборудването на лечебните заведения с 
апаратура и консумативи съобразно тяхното ниво.
4. Методите на диагностика и лечение.
В. Направления и дейности
І. Диагностика, лечение и продължително 
клинично наблюдение на органични заболявания 
и функционални нарушения на гастроинтестинал­
ния тракт, хепато-билиарната система, панкреаса, 
абдоминалната кухина, перитонеума и ретропери­
тонеалното пространство.
ІІ. Ендоскопия (горна, долна) с диагностична 
и лечебна цел.
ІІІ. Абдоминална ехография – конвенционална, 
доплерова, интервенционална, ендоскопска.
ІV. Функционална диагностика.
V. Лапароскопия, лапароскопска ехография.
VІ. Хранене и диетология на гастроентероло­
гичните заболявания.
VІІ. Профилактика на гастроентерологичните 
заболявания.
Г. Основни методи на диагностика в гастро­
ентерологията 
І. Анамнеза и интерпретация на данните.
ІІ. Физикални методи на изследване. 
ІІІ. Анализ на лабораторни изследвания: хи­
мични, биохимични, имунологични, имунохисто­
химични и други. 
ІV. Функцонални и морфологични сондови ме­
тоди: стомашно сондиране, дуоденално сондиране, 
ентерална капсула, дихателен тест, панкреасно 
сондиране, фекални методи за стеаторея, креа­
торея и други.
V. Анализ на вирусологични (имунологични 
и молекулярни) и бактериологични изследвания.
VI. Инвазивни процедури с диагностична 
цел – коремна парацентеза.
VII. Биопсични методи за хистологична диаг­
ноза – сляпа чернодробна биопсия, тънкочревна 
биопсия.
VIII. Ендоскопски изследвания:
1. Езофагогастродуоденоскопия, ниска прокси­
мална ентероскопия.
2. Гастрокамера.
3. Капсулна ендоскопия.
4. Долна ендоскопия – ректороманоскопия, 
сигмоидоскопия, колоноскопия.
5. Ендоскопски интервенционални процедури за 
цитологична и хистологична диагноза и лечебни 
процедури.
6. Хромоендоскопия.
7. Ендоскопска холангио-панкреатография с 
лечебни процедури.
8. Диагностична лапароскопия.
ІХ. Абдоминална ехография.
1. Конвенционална ехография тип „сива скала“.
2. Доплерова ехография – дуплекс, триплекс 
скениране.
3. Контрастна ехография.
4. Интервенционална ехография.
4.1. Тънкоиглена аспирационна биопсия под 
ултразвуков контрол.
4.2. Целенасочена хистологична биопсия. 
4.3. Електронномикроскопска биопсия.
4.4. Перкутанна трансхепатална холангиография.
4.5. Перкутанна панкреатография. 
4.6. Други комбинации с рентгенологични 
методи.